《湘潭舟中 其二》
清代·尚镕

湘烟不附云，淡荡自高妙。微风卷之去，一抹贴斜照。

湘中佳景多，神貌此难肖。静逼气如醉，远浮色似笑。

补竹生奇光，凝瑟成别调。唐人过湘水，多取作诗料。

升庵集成裘，读之曾远眺。貂句苦难续，且效张生钓。

一声烟更深，何处老猿啸。

作者简介：江西南昌人，字乔客。诸生。工诗文，精史学，尝著《三国志辨微》，抑刘知几、苏洵而扬陈寿。遍游湖湘、吴越、岭南，后客河南，历主三山、聚星、崇实书院。卒年五十余。有《史记辨正》、《持雅堂诗文集》。